《浮云篇》
清代·王之敬

村西一水东，叶落因秋风。秋风日以厉，落叶忽成空。

人寿非金日，行与草木同。草木发有时，人寿不可期。

徒有千岁虑，何不培厥基。荷耜耕火田，田深草离离。

折腰劳手足，一一芟去之。还将禾与黍，努力重扶持。

非不念辛苦，所业良在兹。善哉庞公言，不遗身以危。

作者简介：福建福州人，字笃夫，号竹冠道人。太学生。工诗古文，兼善书画，下笔悉入妙品。